rejauldu/bengali-wikipedia huggingface dataset:
ফ্রেড টয়োসাবুরু কোরমাতসু (是 松 豊 三郎, ৩০ জানুয়ারি ১৯১৯ - ৩০ মার্চ ২০০৫) ছিলেন দ্বিতীয় বিশ্বযুদ্ধের সূত্রপাতের সময় মার্কিন যুক্তরাষ্ট্রের পশ্চিম উপকূলীয় অঞ্চলে বসবাসকারী একজন জাপানি বংশোদ্ভূত আমেরিকান নাগরিক। জাপানি নৌ ও বিমান বাহিনী পার্ল হারবার আক্রমণ কিছুদিন পরে প্রেসিডেন্ট ফ্রাঙ্কলিন ডি রুজভেল্ট 9066 নং নির্বাহী আদেশ জারি করেন, যাতে তিনি "সামরিক এলাকা" থেকে জাপানি বংশোদ্ভূত সব ব্যক্তিদের অপসারণ করতে তার মনোনীত প্রতিনিধি হিসাবে প্রতিরক্ষা মন্ত্রী ও সামরিক কমান্ডারকে অনুমোদন দেন এবং তাদেরকে 'অন্তরীণ শিবির'-এ স্থানান্তর করতে নির্দেশ দেন যা জাপানি আমেরিকান অন্তরীণ হিসাবে পরিচিত হয়। ফ্রেড কোরমাতসু এই যুদ্ধকালীন আদেশ মান্য করতে অস্বীকার করে তার নিজের বাড়ি ছেড়ে জাপানি আমেরিকানদের জন্য নির্ধারিত অন্তরীণ ক্যাম্পে রিপোর্ট করতে অস্বীকার করেন; ফলশ্রুতিতে তিনি গ্রেফতার এবং দোষী সাব্যস্ত হোন। মামলায় তিনি আপীল আদালতে হেরে যাবার পর অন্তরীন আদেশের 'সাংবিধানিক' যৌক্তিকতা চ্যালেঞ্জ করে মার্কিন যুক্তরাষ্ট্রের সুপ্রিম কোর্টে পুনরায় আপিল করেন; কিন্তু সেখানে তিনি ৬-৩ ভোটে পরাজিত হোন।  বিষয়শ্রেণী:১৯১৯-এ জন্ম বিষয়শ্রেণী:২০০৫-এ মৃত্যু বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:ফোর ফ্রিডমস পুরস্কার প্রাপক
জয়পুরহাট জেলার ইউনিয়ন পরিষদসমূহ হচ্ছে বাংলাদেশের রাজশাহী বিভাগের জয়পুরহাট জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৫টি থানা এবং ৫টি পৌরসভা, ৩২ টি ইউনিয়ন, ৭৬২ টি মৌজা এবং ৯৮৮ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  জয়পুরহাট সদর উপজেলা   ধলাহার ইউনিয়ন	   দোগাছী ইউনিয়ন	   ভাদসা ইউনিয়ন	   মোহাম্মদাবাদ ইউনিয়ন	   পুরাণাপৈল ইউনিয়ন  জামালপুর ইউনিয়ন	   বম্বু ইউনিয়ন	   আমদই ইউনিয়ন  চকবরকত ইউনিয়ন  পাঁচবিবি উপজেলা  বাগজানা ইউনিয়ন  ধরঞ্জি ইউনিয়ন  আয়মারসুলপুর ইউনিয়ন  বালিঘাটা ইউনিয়ন  আটাপুর ইউনিয়ন  মোহাম্মদপুর ইউনিয়ন  কুসুম্বা ইউনিয়ন  আওলাই ইউনিয়ন  কালাই উপজেলা   মাত্রাই ইউনিয়ন  জিন্দারপুর ইউনিয়ন  আহম্মেদাবাদ ইউনিয়ন  উদয়পুর ইউনিয়ন  পুনট ইউনিয়ন  আক্কেলপুর উপজেলা   রুকিন্দীপুর ইউনিয়ন  সোনামুখী ইউনিয়ন  গোপীনাথপুর ইউনিয়ন  তিলকপুর ইউনিয়ন  রায়কালী ইউনিয়ন  ক্ষেতলাল উপজেলা  তুলশীগঙ্গা ইউনিয়ন  বড়তারা ইউনিয়ন  মামুদপুর ইউনিয়ন  বড়াইল ইউনিয়ন  আলমপুর ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার
নিকোলাই নিকোলায়েভিচ ইউদেনিচ ( ) (৩০ জুলাই, ১৮৬২ - ৫ অক্টোবর, ১৯৩৩) ছিলেন জার সৈন্যবাহিনীর জেনারেল। ১৯১৭ সালে ককেশীয় ফ্রন্টের অধিনায়ক ছিলেন। অক্টোবর সমাজতান্ত্রিক বিপ্লবের পর প্রতিবিপ্লবী 'উত্তর-পশ্চিমী সরকারের' সদস্য, শ্বেতরক্ষী উত্তর-পশ্চিমী সৈন্যবাহিনীর সর্বাধিনায়ক। ১৯১৯ সালের নভেম্বরে লাল ফৌজের হাতে পেত্রগ্রাদের নিকট পরাজিত হয়ে এস্তোনিয়ায় পশ্চাদপসরণ করেন ও পরে ইংল্যান্ডে চলে যান।ভ. ই. লেনিন, আন্তর্জাতিক কমিউনিস্ট আন্দোলনের ঐক্য প্রসঙ্গে; প্রগতি প্রকাশন, মস্কো; ১৯৭৩; পৃষ্ঠা-৪৪১।   তথ্যসূত্র   Biography of Yudenich at First World War.com   তথ্যসূত্র    বহিঃসংযোগ   বিষয়শ্রেণী:১৮৬২-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:মস্কো থেকে মানুষ বিষয়শ্রেণী:রুশ সমাজতন্ত্র-বিরোধী বিষয়শ্রেণী:রুশ প্রতিবিপ্লবী বিষয়শ্রেণী:রুশ গৃহযুদ্ধের ব্যক্তি
সিলেট কেন্দ্রীয় কারাগার-২ (সিলেট পুরাতন কেন্দ্রীয় কারাগার নামেও পরিচিত) হলো বাংলাদেশের সিলেট বিভাগের একটি পুরাতন কারাগার। এটি সিলেট শহরের ধোপাদিঘীর পাড়ে অবস্থিত। জনশ্রুতি আছে, সিলেট কারাগার একসময় ভারতের আসামের কেন্দ্রীয় কারাগারগুলোর একটি হিসেবে পরিচিত ছিল। স্বরাষ্ট্র মন্ত্রণালয়ের সুরক্ষা সেবা বিভাগের নির্দেশনা অনুসারে নতুন কারাগার তৈরির পর এটিকে 'সিলেট কেন্দ্রীয় কারাগার-২' নামে ব্যবহার করা হচ্ছে।  ইতিহাস আসামের কালেক্টর জন উইলিশ ১৭৮৯ সালে সিলেট জেলা কারাগার প্রতিষ্ঠা করেন। পরবর্তীতে, ৩ মার্চ ১৯৯৭ এ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন।  ১৯৬৬ সালে ৬ দফা আন্দোলনের সময় শেখ মুজিবুর রহমান গ্রেপ্তার হয়ে এই কারাগারে ৫দিন বন্দি ছিলেন। কারাগারের কক্ষটিকে বঙ্গবন্ধু মিউজিয়াম নামকরণ করা হয়েছে। ১৯৩৭ সালে এখানে করিমুন্নেসা নামক প্রথম এক মহিলা কারাবন্দির ফাঁসি দেওয়া হয়। এছাড়াও, এখানে দেশের একমাত্র মহিলা কারাবন্দির ফাঁসির মঞ্চ অবস্থিত। উল্লেখ্য, এই কারাগারে মোট সাতজনের ফাঁসি কার্যকর করা হয়।  অবকাঠামো ও ধারণক্ষমতা সিলেট পুরাতন কেন্দ্রীয় কারাগার ২৪.৭৬ একর ভূমির ওপর প্রতিষ্ঠিত। এর কারাবন্দি ধারণক্ষমতা ছিল ১২১০ জন, তবে এতে দ্বিগুণেরও বেশি সংখ্যক কারাবন্দি অবস্থান করতো। ২০১৮ সালে নির্মিত সিলেট কেন্দ্রীয় কারাগারে বেশিরভাগ কারাবন্দিদের স্থানান্তর করা হয়েছে। বর্তমানে, এখানে ২৭ জন সাজাপ্রাপ্ত কারাবন্দি আটক আছে এবং এটির নিরাপত্তা ও রক্ষণাবেক্ষণের জন্য ৪৭ জন কর্মচারী নিয়োজিত আছেন। এখানে রয়েছে কারাবন্দিদের জন্য কারা প্রাথমিক বিদ্যালয়।   আরও দেখুন  সিলেট কেন্দ্রীয় কারাগার  চট্টগ্রাম কেন্দ্রীয় কারাগার  তথ্যসূত্র   বিষয়শ্রেণী:বাংলাদেশের কারাগার বিষয়শ্রেণী:সিলেটের ভবন ও স্থাপনা বিষয়শ্রেণী:১৭৮৯-এ প্রতিষ্ঠিত
মানিক হলো ২০০৫ সালে মুক্তিপ্রাপ্ত ভারতীয় বাংলা ভাষার একটি অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে। ছবিটি ২২ এপ্রিল ২০০৫ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল।   কাহিনী সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন।   অভিনয়  প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।   তথ্যসূত্র    বহিঃসংযোগ  www.telegraphindia.com preview  বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৫-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
উম্ম আন নাসান হলো একটি দ্বীপ (  ) যা বাহরাইনের পঞ্চম বৃহত্তম দ্বীপ । এটি রাজধানী মানামার  পশ্চিমে বাহরাইন দ্বীপে অবস্থিত।   বর্ণনা  উম্ম আন নাসান ব্যক্তিগতভাবে প্রধানমন্ত্রী খলিফা বিন সালমান আল খলিফার মালিকানাধীন এবং সাধারণ নাগরিকদের জন্য সীমাবদ্ধ নয়। রাজার জন্য তিনটি প্রাসাদ এবং কিছু বাগান ছাড়া দ্বীপে খুব কম উন্নয়ন হয়েছে। এছাড়াও দ্বীপে কৃষ্ণ হরিণের একটি ছোট জনসংখ্যা রয়েছে। ছোট উম নাসান গ্রামটি পশ্চিম উপকূলে অবস্থিত, এবং কিছু যাযাবর পরিবার রয়েছে যারা দ্বীপের হরিণ এবং গজেলের যত্ন নেয়।   ভূগোল  উম্ম আন নাসান বাহরাইন দ্বীপের পশ্চিমে পারস্য উপসাগরে বাহরাইন উপসাগরে এবং সৌদি উপকূলীয় শহর খোবরের পূর্বে অবস্থিত।   প্রশাসন  দ্বীপটি উত্তর গভর্নরেটের অন্তর্গত।   উত্তর প্রাসাদ  দক্ষিণ-পশ্চিম প্রাসাদ  সাগরে প্রাসাদ  উম্মে নাসান গ্রাম  নিরাপত্তা গ্রাম   পরিবহন  উম্ম আন নাসান কিং ফাহদ কজওয়ের মাধ্যমে বাহরাইন দ্বীপ এবং সৌদি আরবের খোবরের সাথে সংযুক্ত। উম্ম আন নাসান জিদ্দা কজওয়ের মাধ্যমে জিদ্দা দ্বীপের সাথে সংযুক্ত হয়েছে।   ছবির গ্যালারি    তথ্যসূত্র   Article about politics of the island, Abbas al Murshid  বিষয়শ্রেণী:বাহরাইনের জনবহুল স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:বাহরাইনের দ্বীপ বিষয়শ্রেণী:পারস্য উপসাগরের দ্বীপ
30px 30px 30px 30px ফুটবল বাস্কেটবল ভলিবল টেবিল টেনিস  আল-ওয়েহদাত স্পোর্টস ক্লাব () হল জর্ডানের আম্মানের ফিলিস্তিনীয় শরণার্থীদের আল-ওয়েহদাত নিউ ক্যাম্প এর প্রতিনিধিত্বকারী পেশাদার ফুটবল ক্লাব। ১৯৫৬ সালে প্রতিষ্ঠিত ক্লাবটি বর্তমানে জর্ডানের অন্যতম শ্রেষ্ঠ ক্লাব হিসেবে অবতীর্ণ হয়েছে।   সম্মাননা   ঘরোয়া  উৎস:  প্রতিযোগিতাশিরোপা মরসুম প্রো লিগ১৭ 20px এফএ কাপ১১ জর্ডান এফএ শিল্ড১০ সুপার কাপ১৫ মোট ৫৩     যুগ্ম রেকর্ড   মহাদেশীয়  এই ক্লাবটি এখনও পর্যন্ত মহাদেশীয় স্তরে কোন শিরোপা লাভে সক্ষম হয়নি। তবে ২০০৬, ২০০৭, ২০১১ এএফসি কাপ প্রতিযোগিতায় সেমি-ফাইনালে উত্তীর্ণ হয়েছিল। এছাড়াও ২০০৫/০৬ আরব ক্লাব চ্যাম্পিয়নশিপে সেমি-ফাইনালে বিদায় নেয়।   সমর্থক ও প্রতিদ্বন্দ্বিতা  জর্ডানে আল-ওয়েহদাতের ৩ মিলিয়নেরও বেশি ওয়েহদাতি সমর্থক রয়েছে। ভক্তদের সবচেয়ে জনপ্রিয় মন্ত্র হল "আল্লাহ, ওয়েহদাত, আল-কুদস আরাবিয়া" (ঈশ্বর, ওয়েহদাত, জেরুজালেম আরব)। আল-ওয়েহদাতের ওয়েহদাতি গ্রুপ (ডব্লিউজি) নামে একটি আল্ট্রাজ গোষ্ঠী রয়েছে, যা জর্ডানের প্রথম আল্ট্রাস এবং এটি ১৩ সেপ্টেম্বর ২০১২-এ প্রতিষ্ঠিত হয়েছিল। তাদের নীতিবাক্য হল "আমরা মৃত্যু পর্যন্ত সমর্থন করি"।  আল-ফয়সালির সাথে তাদের প্রতিদ্বন্দ্বিতা জর্ডান ডার্বির জন্ম দিয়েছে।   তথ্যসূত্র    বহিঃসংযোগ      Al-Wehdat SC  – National Football Teams  Al-Wehdat SC – Kooora   Al-Wehdat SC – Soccerway  Al-Weehdat   বিষয়শ্রেণী:জর্ডানের ফুটবল ক্লাব বিষয়শ্রেণী:১৯৫৬-এ প্রতিষ্ঠিত ফুটবল ক্লাব
দুশান ভ্লাহোভিচ (, ; জন্ম: ২৮ জানুয়ারি ২০০০) হলেন একজন সার্বীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুস এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৫ সালে, ভ্লাহোভিচ সার্বিয়া অনূর্ধ্ব-১৫ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত সার্বিয়ার বয়সভিত্তিক দলের হয়ে খেলার পর, তিনি ২০২০ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৩৬ ম্যাচে ১৪টি গোল করেছেন।  প্রারম্ভিক জীবন দুশান ভ্লাহোভিচ ২০০০ সালের ২৮শে জানুয়ারি তারিখে সার্বিয়ার বেলগ্রেডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভ্লাহোভিচ সার্বিয়া অনূর্ধ্ব-১৫, সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। ২০১৫ সালের ১০ই ফেব্রুয়ারি তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে ম্যাচে সার্বিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2539238  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০২০  ৪  ১ ২০২১  ১০  ৬ ২০২২  ৫  ৩ ২০২৩  ৬  ৩ ২০২৪  ৭  ০ ২০২৫  ৪  ১ সর্বমোট  ৩৬  ১৪  তথ্যসূত্র  বহিঃসংযোগ                       বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সার্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:সার্বিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:সার্বিয়ার আন্তর্জাতিক ফুটবলার
রবার্ট মিলিগান (১০ অক্টোবর ১৭৮৬ - ১ জুলাই ১৮৬২) ছিলেন একজন লিবারেল পার্টির রাজনীতিবিদ এবং ব্র্যাডফোর্ডের প্রথম মেয়র।  ১৮৫১ সালের অক্টোবরে অনুষ্ঠিত উপনির্বাচনে তিনি পশ্চিম ইয়র্কশায়ারের ব্র্যাডফোর্ডের সংসদ সদস্য (এমপি) হিসেবে বিনা প্রতিদ্বন্দ্বিতায় নির্বাচিত হন এবং ১৮৫৭ সালের সাধারণ নির্বাচন পর্যন্ত এই আসনে অধিষ্ঠিত ছিলেন।   তথ্যসূত্র    বহিঃসংযোগ    .  Leigh Rayment's Historical List of MPs    Oil painting of Robert Milligan, First Mayor of Bradford, Bradford Museums and Galleries.  বিষয়শ্রেণী:ব্র্যাডফোর্ডের মেয়র বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৬২-এ মৃত্যু বিষয়শ্রেণী:১৭৮৬-এ জন্ম বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২
ওমায়মা সোহেল (জন্মঃ ১১ জুলাই ১৯৯৭) হচ্ছেন পাকিস্তানের একজন নারী ক্রিকেট খেলোয়াড়। তিনি পাকিস্তান জাতীয় মহিলা ক্রিকেট দলের হয়ে ক্রিকেট খেলেন এবং তিনি একজন ডান হাতি অফ স্পিন বোলার এবং ডান হাতি ব্যাটসম্যান। তিনি জাতীয় ক্রিকেট দলে খেলার পূর্বে বেলুচিস্তান, খাইবার পাখতুনখাওয়া, করাচি, ওমর অ্যাসোসিয়েটস, জরাই তরিকতি এবং স্টেট ব্যাংক অব পাকিস্তানের নারী ক্রিকেট দলে খেলতেন।  ২০১৮ সালের সেপ্টেম্বর মাসে ওমায়মার নাম পাকিস্তান দলে আসে বাংলাদেশ দলের বিপক্ষে ম্যাচ খেলার জন্য। তার মহিলাদের একদিনের আন্তর্জাতিক ম্যাচের অভিষেক হয় বাংলাদেশের বিপক্ষে ২০১৮ সালের ৮ অক্টোবর তারিখে। পূর্ণ আন্তর্জাতিক ম্যাচ অভিষেকের আগে তার নাম পাকিস্তান দলে এসেছিলো ২০১৮ মহিলাদের টুয়েন্টি২০ এশিয়া কাপ-এ খেলার জন্য, তবে তিনি খেলায় অংশ নিতে পারেন নি।  ২০১৮-এর অক্টোবরে পাকিস্তান দলে তার নাম এসেছিলো ২০১৮ আইসিসি মহিলা বিশ্ব টুয়েন্টি২০-এ ম্যাচ খেলার জন্য, যেটা ওয়েস্ট ইন্ডিজে অনুষ্ঠিত হয়েছিলো। ঐ একই মাসের ২৫ তারিখে তার অভিষেক হয় মহিলাদের টুয়েন্টি২০ আন্তর্জাতিক ম্যাচে অস্ট্রেলিয়ার বিপক্ষে। ২০২০ সালের জানুয়ারিতে পাকিস্তান দলে তার নাম আসে ২০২০ আইসিসি মহিলা টি২০ বিশ্বকাপ-এ খেলার জন্য। ২০২১ সালের অক্টোবর মাসে ২০২১ মহিলা ক্রিকেট বিশ্বকাপ বাছাইপর্ব-এ খেলার জন্য পাকিস্তান দলে তার নাম এসেছিলো। জানুয়ারি, ২০২২-এ তার নাম আসে ২০২২ মহিলা ক্রিকেট বিশ্বকাপ-এ খেলার জন্য। ২০২২ সালের মে'তে তার নাম পাকিস্তান দলে আসে ২০২২ কমনওয়েলথ গেমসে ক্রিকেট-এ ম্যাচ খেলার জন্য।  তথ্যসূত্র    বহিঃসংযোগ       বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি নারী ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বেলুচিস্তানের নারী ক্রিকেটার বিষয়শ্রেণী:খাইবার পাখতুনখাওয়ার নারী ক্রিকেটার বিষয়শ্রেণী:করাচির নারী ক্রিকেটার বিষয়শ্রেণী:কমনওয়েলথ গেমসে পাকিস্তানের প্রতিযোগী বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে পাকিস্তানের প্রতিযোগী
Vachellia nilotica subsp. adstringens একটি বহুবর্ষজীবী গাছ। এটি বিপন্ন প্রজাতির তালিকাভুক্ত নয়। এর কিছু সাধারণ নাম হল ক্যাসি, পিকুয়্যান্ট ব্ল্যাঙ্কস এবং পিকুয়ান্ট লুলু। এর ভৌগোলিক বিস্তৃতির মধ্যে রয়েছে আফ্রিকা, এশিয়া, ভারত মহাসাগর এলাকা এবং মধ্যপ্রাচ্য।  ভ্যাচেলিয়া করু ছাড়া বীজের শুঁটি না দেখে Vachellia nilotica subsp. adstringens  শনাক্ত করা বেশ কঠিন।ILDIS LegumeWeb  ব্যবহার  কাঠ এ গাছের কাঠের প্রধান কাষ্ঠল ঘনত্ব প্রায় ০.৯৪৫ গ্রা/সেমি৩ এবং দ্বিতীয় স্তরের কাষ্ঠল ঘনত্ব প্রায় ০.৮২৭ গ্রা/সেমি৩FAO  তথ্যসূত্র  বহিঃসংযোগ  www.hear.org   বিষয়শ্রেণী:উদ্ভিদের উপ-প্রজাতি বিষয়শ্রেণী:এশিয়ার উদ্ভিদ বিষয়শ্রেণী:আফ্রিকার বৃক্ষ বিষয়শ্রেণী:ভ্যাচেলিয়া
কাঠুয়া জেলা হল ভারতের জম্মু ও কাশ্মীরের একটি জেলা। এই জেলার উত্তর-পশ্চিমে জম্মু, উত্তরে ডোডা এবং উধমপুর জেলা, পূর্বে হিমাচল প্রদেশ, দক্ষিণে পাঞ্জাব এবং পশ্চিমে পাকিস্তানের কার্যকরী সীমানা ঘিরে রয়েছে। এর ভূখণ্ড পাঞ্জাব/কাশ্মীর সীমান্তে সমৃদ্ধ কৃষিক্ষেত্র, হিমালয়ের পাদদেশে পূর্ব দিকে সমভূমি এবং পূর্বে পাহাড়ি পাহাড়ি অঞ্চল নিয়ে গঠিত।  কাঠুয়া জেলাটি আটটি ব্লকে বিভক্ত। এই ব্লকগুলি হল বন, বার্নোটি, বাশোলি, বিল্লাওয়ার, দুগ্গান, ঘাগওয়াল, হিরানগর, কাঠুয়া এবং লোহাই মলহার। এই জেলাতে প্রায় ৫১২টি গ্রাম রয়েছে।  কাঠুয়ার ঐতিহ্যবাহী ভাষা হ'ল ডোগ্রি। পূর্ব পাহাড়ী অঞ্চলে পাহাড়ি ভাষার প্রচলন রয়েছে। শিক্ষার প্রধান মাধ্যম হ'ল ইংরেজি, হিন্দি এবং উর্দু।  মুসলিম প্রধান রাজ্যের কাঠুয়া জেলা জম্মু জেলার মতো একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৬,১৫,৭১১; হিন্দু ধর্মাবলম্বী ছিল ৮৬.১১%, মুসলমানরা ১০.৪২%, শিখ ১.৫৫% এবং অন্যান্য (প্রধানত খ্রিস্টান) ০.৪২%।  অপেক্ষাকৃত নিরাপদ অঞ্চল, কাঠুয়া পাঞ্জাব অঞ্চলের ভারতীয় অংশের পাঞ্জাব রাজ্যে খালিস্তান বিচ্ছিন্নতাবাদী আন্দোলনের দ্বারা দীর্ঘ বিদ্রোহ থেকে রক্ষা পেয়েছিল, যা ১৯৯০-এর দশকের গোড়ার দিকে এর দক্ষিণে এসে শেষ হয়েছিল এবং এই জেলার উত্তরের দিকের জেলাগুলিতে কাশ্মীর উপত্যকায় চলমান বিদ্রোহ ১৯৮০-এর দশকে শুরু।   ইতিহাস   আন্দোত্র বংশের যোধ সিংহ প্রায় ২ হাজার বছর আগে হস্তিনাপুর থেকে কাঠুয়া চলে এসেছিলেন বলে বিশ্বাস করা হয়।  তার তিন পুত্র তারাফ তাজওয়াল, তারাফ মঞ্জালী এবং তারাফ ভাজওয়ালের তিনটি গ্রাম (হ্যামলেট) স্থাপন করেন। তাদের বংশধরদের এখন তাজওয়ালিয়া, ভাজওয়ালিয়া এবং আন্ডোত্রা উপ-জাতের খানওয়ালিয়া রাজপুত বলা হয়। ১৯২১ সালের আগে, কাঠুয়া জেলা জসরোটা জেলা হিসাবে পরিচিত ছিল। ১৯২১-১৯৩১ সময়কালের মধ্যে, প্রশাসনের ক্ষেত্রে জেলার সদর দফতর কাঠুয়ায় স্থানান্তরিত হয়।   জনসংখ্যার উপাত্ত  ২০১১ সালের আদমশুমারি অনুসারে কাঠুয়া জেলার জনসংখ্যা ৬,১৬,৪৩৫ জন, যা প্রায় সলোমন দ্বীপপুঞ্জের বা মার্কিন যুক্তরাষ্ট্রের ভার্মন্ট রাজ্যের সমান। এটি জনসংখ্যার হিসাবে ভারতের মোট ৬৪০টি জেলার মধ্যে ৫২১তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৪৬জন (৬৪০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ২০.৫৩%। কাঠুয়াতে লিঙ্গ অনুপাত হচ্ছে - প্রতি ১,০০০ পুরুষের বিপরীতে ৮৯০ জন মহিলা এবং এর সাক্ষরতার হার ৭৩.০৯%।   তথ্যসূত্র     বিষয়শ্রেণী:জম্মু ও কাশ্মীরের জেলা
বার্বার রন্ধনশৈলী () একটি নির্দিষ্ট বা একক খাবারের কাঠামো অনুসরণ করে না। এটি বিভিন্ন ঐতিহ্যবাহী রেসিপি এবং উত্তর আফ্রিকার বিভিন্ন অঞ্চলের স্বাদের প্রভাব বহন করে।  বার্বারদের খাদ্যাভ্যাস স্থানীয় খাদ্যের প্রাপ্যতা ও আর্থিক অবস্থার ওপর নির্ভর করে। তারা অন্যান্য মুসলমানদের মতো একই খাদ্যবিধি ও স্বাস্থ্যনীতি অনুসরণ করেন। কেন আলবালা বলেন, "বার্বার খাবারকে একটি নির্দিষ্ট রূপে সংজ্ঞায়িত করা কঠিন। এটি মূলত বিভিন্ন অঞ্চলে বার্বার পরিবারগুলোর খাওয়া খাবারের একটি নমুনা।"  বার্বার রন্ধনশৈলী উত্তর আফ্রিকা ও পশ্চিম আফ্রিকার (মৌরিতানিয়া) বিভিন্ন অঞ্চলে ভিন্ন। ফলে প্রতিটি খাবারের স্বাদ ও পরিচিতি আলাদা। কিছু খাবার এক হাজার বছরেরও পুরনো বলে মনে করা হয়। মধ্য আটলাসের খেনিফ্রা অঞ্চলের জায়ানেসদের রান্নায় সরলতা লক্ষণীয়। তাদের রান্নায় ভুট্টা, যব, মহিষের দুধ, ছাগলের পনির, মাখন, মধু, মাংস এবং বন্য প্রাণী ব্যবহৃত হয়।   আরও দেখুন    আলজেরীয় রন্ধনশৈলী  আলজেরীয় রন্ধনশৈলী  তিউনিশিয়ার রন্ধনশৈলী  লিবিয়ান রন্ধনপ্রণালী  মৌরিতানীয় রন্ধনপ্রণালী  বার্বার সংস্কৃতি   তথ্যসূত্র   বিষয়শ্রেণী:বার্বার সংস্কৃতি বিষয়শ্রেণী:তিউনিসীয় রন্ধনশৈলী বিষয়শ্রেণী:উত্তর আফ্রিকীয় রন্ধনশৈলী বিষয়শ্রেণী:মৌরিতানীয় রন্ধনশৈলী বিষয়শ্রেণী:মরক্কোর রন্ধনশৈলী বিষয়শ্রেণী:ভূমধ্যসাগরীয় রন্ধনশৈলী বিষয়শ্রেণী:লিবীয় রন্ধনশৈলী বিষয়শ্রেণী:আলজেরীয় রন্ধনশৈলী বিষয়শ্রেণী:জাতিগোষ্ঠী অনুযায়ী রন্ধনশৈলী
সাইপ্রাস প্রজাতন্ত্র  সাইপ্রাসের প্রজাতন্ত্রের জাতীয় প্রতীক হলো একটি কবুতর যা মুখে জলপাইয়ের শাখা বহন করছে৷ জলপাই শাখা শান্তির প্রতীক হিসাবে পরিচিত। ১৯৬০ সালে ব্রিটিশ শাসন থেকে সাইপ্রাস স্বাধীনতা অর্জন করে। প্রত্যেকটির পটভূমিটি তামাটে হলুদ রঙের। একটি সাইপ্রাসে অনেক তামার আকরিক আছে। এটি প্রধানত চ্যালকোপ্রাইট আকরিক যা হলদে বর্ণের। দ্বি-অংশ পুষ্পস্তবক সাইপ্রাসের গ্রীক এবং তুর্কি দুই জাতিগোষ্ঠীর প্রতিনিধিত্ব করে।   সম্প্রতি সাইপ্রাস জাতীয় প্রতীকটি খুব উচ্চমূল্যের সংগ্রাহকের মুদ্রার মূল উদ্দেশ্য হিসাবে নির্বাচিত হয়েছিল।  ইউরোজোন সাইপ্রাসের স্মরণীয় মুদ্রার পরিচিতি লাভ করে যা ২০০৮ সালে মুদ্রণ করা হয়েছিল। বিপরীতে সাইপ্রাসের কোট অব আর্মটি এমনভাবে চিত্রিত করা হয়েছে বিপরীতে সাইপ্রাসকে ইউরোপের রিংয়ের সাথে সংযুক্ত রূপান্তরিত মানচিত্রে চিত্রিত করা হয়েছে।    উত্তর সাইপ্রাস   আন্তর্জাতিকভাবে অস্বীকৃত উত্তর সাইপ্রাস তুর্কি প্রজাতন্ত্র-এর প্রতীক সাইপ্রাস প্রজাতন্ত্র-এর সাথে ঘনিষ্ঠভাবে সম্পর্কিত। সাইপ্রাস প্রজাতন্ত্রের প্রতীকের নিচের ইংরেজিতে '১৯৬০' লেখাকে ঢাল থেকে অপসারণ করে ইংরেজিতে '১৯৮৩' লেখাকে ঢালের উপরে প্রতিস্থাপিত করা হয়। যা তুরস্কের সাইপ্রাস আক্রমণ করার পরে সাইপ্রাসের তুর্কি প্রজাতন্ত্র ঘোষণার মাধ্যমে তুর্কি উত্তর সাইপ্রাসের প্রজাতন্ত্রের স্বাধীনতার ঘোষণার সাথে সম্পর্কিত। সেইদাথে তুর্কি অধিগ্রহণ বোঝাতে তুর্কি তারকা এবং অর্ধচন্দ্র প্রতীকটি ঢালের উপরে যুক্ত করা হয়।  ২০০৭ সালের মার্চ মাসে প্রতীকের বিন্যাসে সামান্য পরিবর্তন করা হয়। পূর্বের তুলনায় ঘুঘু অন্যরকম অবস্থান/ দৃষ্টিভঙ্গিতে রয়েছে।    পূর্ববর্তী প্রতীকসমূহ  সাইপ্রাস যখন একটি ব্রিটিশ উপনিবেশের অধীনে ছিল তখন স্থানীয় ঔপনিবেশিক কর্মকর্তারা যুক্তরাজ্যের জাতীয় প্রতীকের উপর ভিত্তি করে দুটি সিংহ একটি পথের অভিভাবক এমন একটি কোট অব আর্ম ব্যবহার করেছিলেন। কিন্তু একে বাস্তবে কখনও সরকারীভাবে দেওয়া হয়নি।   তথ্যসূত্র    বহিঃসংযোগ    সাইপ্রাস — আন্তর্জাতিক নাগরিক হেরাল্ড্রি থেকে  বিষয়শ্রেণী:সাইপ্রাস বিষয়শ্রেণী:সাইপ্রাসের জাতীয় প্রতীক
সারাংশ  This template allows the placement of mapping data into the article, by calling  which also provides a Geo microformat.  A good source of data is Geoscience Australia's place name search. Note that this template accepts only decimal input, but will output in degree-minute-second format.   ব্যবহার  To use this template Copy the blank template below into the relevant space in your document, usually after the "External links" heading per Manual of Style Enter values for the fields as outlined in the table below. Preview. Save the page with an appropriate edit summary.  {{Mapit-AUS-suburbscale | lat = | long =}}   ক্ষেত্র  All fields used by this template are optional. The following fields are available:  Field Name Required? Description Values lat  yes  latitude of location  decimal number e.g. -34.000 for 34°S (note negative sign)Range: -10.7 (Cape York, QLD) to -43.6 (South East Cape, TAS) long  yes  longitude of location  decimal number e.g. 135.000 for 135°ERange: 113.155 (Steep Point, WA) to 153.6 (Byron Bay, NSW)  উদাহরণ Bundeena, New South Wales Bundeena is located at latitude -34.08806° and longitude 151.15406°, so enter:  {{Mapit-AUS-suburbscale|lat=-34.08806|long=151.15406}}
সিলন টুডে একটি ইংরেজি ভাষার শ্রীলঙ্কার দৈনিক পত্রিকা যা সিলন নিউজপেপারস (প্রাইভেট) লিমিটেড কর্তৃক প্রকাশিত। এটি ২০১১ সালে প্রতিষ্ঠিত হয়েছিল এবং এটি কলম্বো থেকে প্রকাশিত হয়। এর ভগিনী পত্রিকাটি মাওবিমা। সিলন নিউজপেপারস (প্রাইভেট) লিমিটেডের মালিকানায় আছেন রাজনীতিবিদ তিরান অ্যালেস।  পত্রিকার প্রথম সংস্করণ ১৮ নভেম্বর ২০১১-এ প্রকাশিত হয়েছিল।   প্রধান সম্পাদক ললিথ আলাহাক্কুনকে ১৩ জুন ২০১২ এ বরখাস্ত করা হয়।  তাঁর বদলি হিসাবে ইব্রাহিম ফ্রি মিডিয়া মুভমেন্ট (এফএমএম)-এর কোষাধ্যক্ষ, হানা ইব্রাহিমকে আনা হয়। ইব্রাহিম পরে ফ্রি মিডিয়া মুভমেন্ট (এফএমএম) থেকে পদত্যাগ করেন।    তথ্যসূত্র    বহিঃসংযোগ      বিষয়শ্রেণী:শ্রীলঙ্কার দৈনিক সংবাদপত্র বিষয়শ্রেণী:শ্রীলঙ্কার ইংরেজি ভাষার সংবাদপত্র বিষয়শ্রেণী:কলম্বোর গণমাধ্যম
এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়।   তথ্যসূত্র    বহিঃসংযোগ     বিষয়শ্রেণী:১৯২৩-এ জন্ম বিষয়শ্রেণী:২০০৩-এ মৃত্যু বিষয়শ্রেণী:ব্রিটিশ কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর পাইলট
অমৃতা রায়চাঁদ হলেন একজন ভারতীয় অভিনেত্রী এবং সেলিব্রিটি শেফ যিনি চলচ্চিত্র এবং টিভি সিরিজে অভিনয় করেন থাকেন ।   কর্মজীবন  ১৯৯৭ সালে মুক্তিপ্রাপ্ত হামকো ইশক নে মারা দিয়ে তিনি চলচ্চিত্রে আত্মপ্রকাশ করেন। ছবিটির পরিচালক অর্জুন সবলোক এবং এটি যশ চোপড়া প্রযোজনা করেন। রায়চাঁদ ১১ অক্টোবর ২০১৩-এ মুক্তিপ্রাপ্ত ব্যাট বান গেই-এ অভিনয় করেছেন এবং ঋষি কাপুর-এর তৃতীয় স্ত্রী হিসেবে কাঞ্চি: দ্য আনব্রেকবল-এ কাজ করেছেন।Baat Ban Gayi First Look. glamsham.com. তিনি মুকুল দেব এর সাথে দূরদর্শন সঙ্গীত অনুষ্ঠান এক সে বাধকার এক-এ কাজ করেছেন। তিনি পাঞ্জাব ডি সুপারশেফ সিজন ৪-এর একজন বিচারক ছিলেন, যেটি ছিলো পিটিসি পাঞ্জাবি-এ প্রচারিত একটি পাঞ্জাবি রান্নার রিয়েলিটি শো।   অন্যান্য উদ্যোগ  অমৃতা রায়চাঁদ মমি কা ম্যাজিক এর হোস্ট হিসাবেও পরিচিত যা টিভি চ্যানেল ফুড ফুড এ সম্প্রচারিত হয়। ২০১৮ সালে তিনি ভারতের ডিজিটাল শেফের সারাংশ গোইলা এবং সঞ্জীব কাপুর-এর সাথে একজন বিচারক হিসেবে ছিলেন।   সিনেমা জগত    সিনেমা   বছর ছবি ভূমিকাটীকা ২০১৩ ব্যাট বান গেই সুলোচনা ২০১১ রেডি পূজা মালহোত্রা২০০৯ডিটেক্টিভ নানি প্রিয়া সিনহা   টেলিভিশন   বছর শিরোনাম  ভুমিকা টীকা১৯৯৭ হামকো ইশকে নে মেরাঅঞ্জলাটেলিফ্লিম ২০১০ মাহি ওয়েঅঞ্জলি সুরি২০১৯পাঞ্জাব ডি সুপারশেফ (সিজন-৪)বিচারক রান্নার অনুষ্ঠান ,পিটিসি পাঞ্জাব   আরও দেখুন    ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ      বিষয়শ্রেণী:ঝাড়খণ্ডের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় নারী মডেল বিষয়শ্রেণী:ভারতীয় পাচক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী
কালাত জেলা আফগানিস্তানের জাবুল প্রদেশের দক্ষিণে অবস্থিত একটি জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৪,৩০০ জন এর মত। প্রদেশের প্রধান আসনের পাশাপাশি জেলাটির কেন্দ্রীয় শহরের নাম হচ্ছে কালাত নামক একটি শহর।  তথ্যসূত্র  বহিঃসংযোগ UNHCR District Profile, dated 2002-07-31, accessed 2006-08-15 (PDF).  বিষয়শ্রেণী:ওয়ারদক প্রদেশের জেলা  বিষয়শ্রেণী:জাবুল প্রদেশের জেলা